kardosdrur/scandi-wiki huggingface dataset:
Nanna Westerby

Nanna Westerby Jensen (født 11. juli 1984 i København). Var medlem af Folketinget 2007-2011 valgt for SF i Egedalkredsen i Nordsjællands Storkreds og var formand for Folketingets boligudvalg (yngste udvalgsformand nogensinde). Tidligere landsformand for Danske Gymnasieelevers Sammenslutning (2003-04) og Socialistisk Folkepartis Ungdom (2007-08) og til 20. marts 2013 medlem af SF's landsledelse.
Nu studerer hun og er sekretariatsleder i tænketanken Forum for Politisk Analyse.
Hun blev student fra Falkonergårdens Gymnasium i 2003 og var fra 1. juli 2003 til 30. juni 2004 formand for Danske Gymnasieelevers Sammenslutning.

Nanna Westerby var medlem af SFU fra 2000 og sad i organisationens landsledelse fra 2004 til bruddet med SF i 2013. Hun har været koordinator for 2.oktober-initiativet, talsmand for initiativet Bevar Gruppeeksamen samt medlem af Den Alternative Velfærdskommission og Politikens Ungdomsvelfærdskommission.

I 2007 afsluttede hun den samfundsvidenskabelige basisuddannelse på RUC.

20. marts 2013 forlod Nanna Westerby, Emilie Turunen og Jesper Petersen SF og meldte sig ind hos Socialdemokraterne.

Hun er gift med Thor Möger Pedersen, med hvem hun har to børn, og bor i Vanløse.

Hun er i familie med Niels Westerby, tidligere folketingsmedlem for Venstre og senere Liberalt Centrum.

Referencer

Eksterne henvisninger 
 nannawesterby.dk
 Socialistisk Folkepartis Ungdom

Formænd for Socialistisk Folkepartis Ungdom
Folketingsmedlemmer i 2000'erne
Personer fra København
Folketingsmedlemmer i 2010'erne
Tidligere folketingsmedlemmer fra SF
Pave Eugenius 2.

Eugenius 2. var pave 824 – 27 som nr. 109 i paverækken. Han var romer og blev valgt til at efterfølge Paschalis 1.

I forbindelse med konklavet var der også opstillet en kandidat fra det romerske folk, og tilstedeværelsen af Lothar, en søn af den frankiske hærfører Ludvig 1., var nødvendig for at opretholde den nye paves autoritet. Lothar udnyttede denne fordel til at gennemføre en række ændringer i den pavelige administration. Han sørgede for, at valget af den nye pave blev overdraget til adelen, og at ingen ny pave måtte vælges uden godkendelse fra Ludvig 1.

Valget 

Han blev valgt til pave den 6. juni 824 som efterfølgeren til Paschalis 1. Den afdøde pave havde prøvet at bremse den romerske adel, der hastigt voksede i styrke og som for at styrke sin position imod ham, havde bedt om støtte hos frankerne. Da Pave Paschalis 1. døde, gjorde adelen sig store anstrengelser for at erstatte ham med en af sine egne kandidater, og til trods for at gejstligheden valgte en kandidat, der gik ind for at fortsætte Paschalis' politik, lykkedes deres forsøg: De sikrede valget af Eugenius 2., som var ærkepræst af St. Sabina, der lå på Aventinerhøjen, selvom de i følge et dekret fra pave Stefan 4.s romerske koncil ikke skulle have nogen reel indflydelse på afstemningen.

Deres kandidat var ifølge tidlige udgaver af Liber Pontificalis søn af Boemund, men i senere og bedre udgaver er hans navn ikke fastslået. Som ærkepræst i St. Sabina var han især agtet for at have opfyldt sine pligter meget samvittighedsfuldt, og efter at han var blevet pave, forskønnede han byen med mosaikker, der holdt helt op i det 16. århundrede.

I hans biografi er han beskrevet som en simpel og ydmyg person, lærd og veltalende, køn og generøs, en fredselsker og opslugt af tanker om at gøre, hvad der faldt i Guds smag.

Paver fra Italien
Cluj (distrikt)

Cluj er et distrikt i Transsylvanien i Rumænien med 702.755 (2002) indbyggere. Hovedstad er byen Cluj-Napoca.

Byer 
 Cluj-Napoca
 Turda
 Dej
 Câmpia Turzii
 Gherla
 Huedin

Kommuner

Demografi 

Cluj
Ærø Folkehøjskole

Ærø Højskole, Ærøskøbing på Ærø var en grundtvigsk folkehøjskole oprettet den 1. august 1978 og nedlagt den 9. januar 2011. 

Højskolen havde fire linjer: Musik, Sang og Sangskrivning, Elektronisk musik og Komposition og Skuespil. 

Højskolen havde to årlige lange kurser af cirka fire måneders varighed, med start enten forår eller efterår. Derudover havde Ærø Højskole korte sommerkurser. 

Skolen havde gennem årene en lang række anerkendte kunstnere tilknyttet som undervisere. Skolens sidste forstander var Henrik Hartvig.

I marts 2010 meddelte højskolen, at den på grund af økonomiske problemer ikke holdt flere kurser fra midten af sommeren samme år.
Bestyrelsen besluttede at få gang i skolen igen fra årsskiftet, men det lykkedes ikke den genansatte forstander Henrik Hartvig at genoplive skolen, og alle kursusaktiviteter er ophørt. Det besluttede højskolens bestyrelse på et bestyrelsesmøde søndag den 9. januar 2011.

I janauar 2011 blev lærerne ansat på Ryslinge Højskole, og eleverne, som i 2011 skulle være startet på Ærø Højskole, kan deltage i deres kurser på Ryslinge Højskole. Sammensmeltningen mellem de to højskoler betyder, at Ryslinge Højskole nu vil udbyde kurser i elektronisk musik, musik og sangskrivning, drama, foto og USA.

Med lukningen af Ærø Højskole i Ærøskøbing slutter 33 års højskolehistorie. Skolen har i alle årene haft musik og drama som hovedtema. 

Sidst i december 2010 blev højskolebygningerne solgt til en forretningsmand, der har planer om at indrette et hotel i bygningerne, som før højskolen blev etableret var badehotel.

Ekstern henvisning 
 Ærø Højskole

Nedlagte folkehøjskoler i Danmark
Folkehøjskole
Etableret i 1978
Ophørt i 2011
Orup (Roholte Sogn)

Orup er en landsby på Sydsjælland i Roholte Sogn (Fakse Herred) syd for Faxe med . Landsbyen nævnes i 1231 (Worthorp) og udskiftedes i 1802. I Orup ligger bl.a. gårdene Ellegård og Hanebæk.

Kvindesagsforkæmperen Helene Berg fødtes her i 1869.

Noter

Litteratur 
 Trap, J. P. Danmark. Præstø Amt. Bind IV, 5. udg., 1955.

Lokaliteter i Faxe Kommune
Waiting for the Sun

Waiting for the Sun er det tredje album fra det amerikanske band The Doors. Albummet blev udgivet på Elektra (EKS-74024) i 1968. Pladen, som blev produceret af Paul A. Rothchild og Bruce Botnick, blev bandets første nummer 1 på den amerikanske albumhitliste. Fra albummet blev udsendt singlerne "Hello I Love You" og "Unknown Soldier", hvoraf førstnævnte blev deres europæiske gennembrud.

Baggrund 
Meget af materialet var skrevet og indspillet tidligere, deriblandt "Hello I Love You" og "Summer's Almost Gone", da bandet gik i studiet Sunset Sound Recorders i Los Angeles slutningen af 1967 med kompositionerne "Unknown Soldier" og "Spanish Caravan". De sidste optagelser blev gjort i et andet studie, T.T&G. Recording Studios i Hollywood i maj og juni 1968, og pladen kom på gaden måneden efter.

Egentlig skulle a-siden have været Jim Morrisons digt Celebration of the Lizard, men idéen blev opgivet, og bandet nøjedes med et uddrag af det, der blev til nummeret Not to Touch the Earth.

Track liste 

 "Hello, I Love You" – 2:16
 "Love Street" – 2:51
 "Not to Touch the Earth" – 3:55
 "Summer's Almost Gone" – 3:22
 "Wintertime Love" – 1:54
 "The Unknown Soldier" – 3:25
 "Spanish Caravan" – 3:00
 "My Wild Love" – 3:01
 "We Could Be So Good Together" – 2:24
 "Yes, The River Knows" – 2:36
 "Five to One" – 4:24

Eksterne links 
The Doors hjemmeside

The Doors-album
Album fra 1968
Strange Days

Strange Days er titlen på bandet The Doors' andet album; udgivet i oktober 1967 på selskabet Elektra. Pladen, som er produceret af Paul A. Rothchild, blev indspillet fra maj til august samme år som den blev udgivet. 
Albummet indeholder delvist kompositioner som ikke fik plads på bandets selvbetitlede debut pga. deres store produktion, deriblandt "Moonlight Drive", "Horse Latitudes", "Unhappy Girl" og "When the Music's Over" m.fl.

Track liste 

"Strange Days" – 3:10
"You're Lost Little Girl" – 3:03
"Love Me Two Times" – 3:17
"Unhappy Girl" – 2:00
"Horse Latitudes (The Doors sang)" – 1:35
"Moonlight Drive" – 3:04
"People Are Strange" – 2:12
"My Eyes Have Seen You" – 2:29
"I Can't See Your Face in My Mind" – 3:26
"When the Music's Over" – 11:00

Album fra 1967
The Doors-album
Hvid østersøtangloppe

Hvid østersøtangloppe (Monoporeia affinis), også betegnet som Pontoporeia affinis (gr: pontos = hav, poreia = at rejse), er en lille, gullig svagt orange bentisk organisme, der er almindelig i Østersøen, og er ca. 1 cm lang som fuldvoksen.

Forekomst 
Den anses for at være et af Østersøens istidsrelikter fra den sidste istid, der er indvandret fra Ishavet. Som oprindelig ferskvandsart findes den desuden i skandinaviske søer. Den hvide østersøtangloppe lever på bløde bunde, sommetider endog så tæt som 10.000-20.000 individer, men oftest et par hundrede til tusinde individer pr. m². 

Den hvide østersøtangloppe har tidligere været en istidsrelikt i Furesøen frem til 1954, men ved en undersøgelse i 1999 blev den ikke fundet, hvorfor den anses for uddød i Furesøen.

Levevis og naturlige fjender 
Den hvide østersøtangloppe lever af planteplankton og opløste organiske emner, der synker ned på bunden. Tangloppen spiller en vigtigt rolle for bioturbationen (blanding og iltningen af bundfaldet). Den hvide østersøtangloppe er bytte for østersøtanglusen, havbørsteormen Harmothoe sarsi og torsk.

Efter parring om efteråret og svangerskab vinteren over, føder den hvide østersøtangloppe 20-30 stykker afkom én gang i hele dens livslængde på 2-4 år.

Indikatorart 
Den stadig større iltmangel på bunden af Østersøen – specielt i Den Finske Bugt – har på det seneste påvirket forekomsten af den hvide østersøtangloppe, da dens æg og embryo er yderst følsomme over for iltmangel. Derfor anvendes den hvide østersøtanglus ofte som indikatorart på Østersøens tilstand.

Nærtstående art 
Den hvide østersøtangloppe er nært beslægtet med en anden bentisk tangloppe,  Pontoporeia femorata, som adskiller sig fra den hvide østersøtangloppe ved at have lyserøde øjne.

Referencer

Eksterne henvisninger 
 Vandkikkerten (på svensk) fra Tjärnö marinbiologiska laboratorium, Strömstad. 
 Beskrivelse: (på engelsk)  fra HELCOM, Helsingfors

Tanglopper
Østersøen
Chris Horner

Christopher Horner (født 23. oktober 1971) er en amerikansk tidligere landevejscykelrytter. Han skiftede efter 2013-sæsonen til det italienske hold Lampre-Merida.
I september 2013 vandt han Vuelta a España 2013 i en alder af 41 år og blev dermed den ældste vinder af en Grand Tour nogensinde.

Referencer

Eksterne henvisninger 

 

Mandlige cykelryttere fra USA
Vuelta a España-vindere
Chandler Bing

Chandler Muriel Bing er en af de seks hovedpersoner i den amerikanske sit-com Venner (Friends).  Rollen spilles af Matthew Perry.

Baggrund 
Chandlers barndom var præget af hans forældres skilsmisse. Chandler har som barn store problemer med at håndtere skilsmissen og derfor tissede Chandler i sengen. Chandlers mor er forfatter af erotiske noveller, mens hans far er drag queen i Las Vegas, noget der ofte går ham på. Hans far opdrager ham til at blive ligesom ham, Chandler træner som barn endda med som danser i sin fars drag queen-show. Chandler bliver senere i sit voksenliv til tider plaget af minder fra barndommen, derfor vælger Chandler også at flygte fra sit bryllup med Monica Geller. Han bliver dog fundet og de bliver gift.

Jack og Erica 
Jack og Erica er de adopterede børn af Monica og Chandler, født i episoden "The Last One." Det afsløres, at Monica og Chandler ikke vidste, de ville være tvillinger, indtil de blev født. Chandler foreslår, at opgive en af dem, men Monica nægter og siger: "Vi kan ikke dele dem op. De er vores børn, og de kommer med os." Erica er opkaldt efter sin biologiske mor, og Jack er opkaldt efter Monica og Ross' far, Jack Geller.

Karakteristika

Humor 
Chandler Bing blev kendetegnet ved sine ofte komiske og sarkastiske one-liners og for at være en figur, der selv ofte var udsat for jokes. Han vædder på et tidspunkt med Ross om, at han kan lade være med at lave jokes med vennerne i en hel uge. Chandler ender med at tabe væddemålet efter at vennerne, især Ross, har provokeret ham til at lave jokes.

Kærlighedsliv 
Chandler er i begyndelsen af serien ikke ret sikker på sig selv, og dater ikke meget. Selvom Chandler ikke dater meget finder han dog en kæreste ved navn Janice. Janice er en lidt irriterende kvinde, med kraftig New Yorker-accent og nasal stemme. Janice nærer stærke følelser for Chandler, og de to ender med finde sammen og slå op flere gange. 

Der er ofte mistanker om at han er homoseksuel, hvilket dog viser sig ikke at være sandt. Senere i serien gifter han sig med Monica. Serien slutter med at han og Monica adopterer tvillingebørn.

Venskaber og karriere 
Chandler gik i college med Ross, og i sit voksenliv bor han sammen med Joey i en lejlighed i Manhattan, New York, i samme bygning som Monica og Rachel. Chandler arbejder med statistisk analyse og datakonfiguration, men får senere nok af det og skifter til reklamebranchen.

Eksterne henvisninger 
 

Figurer fra Venner
Broder Knuds Bibel

Broder Knuds Bibel eller Haderslevbiblen er en håndskrevet bibel på latin fra midten af 1200-tallet. Den er Danmarks ældste komplette bibel. Biblen blev i 1310 erhvervet i Paris af dominikanerordenens leder i Danmark og det øvrige Norden, Broder Knud, der var tilknyttet Haderslevs dominikanerkloster, Haderslev Kloster.

Årstallet for erhvervelsen kan dokumenteres, idet Broder Knud på biblens første side har skrevet på latin: "Anno domini m°.ccc°.x°. istam bibliam emit frater Kanutus prior provincialis a conventu hatharslevensi de dono domini regis Norvagie" – på dansk: "I det Herrens år 1310 købte broder Knud, provincialprior, fra konventet i Haderslev, denne bog af de midler den herre kongen af Norge skænkede".

Biblen, der er fremstillet i Frankrig ca. 1250, er på godt 1200 sider og er skrevet med en ganske lille skrift på et fint forarbejdet pergament. Det er udsmykket med 80 initialer, små miniaturebilleder med motiver, der illustrerer de bibelske fortællinger. På bogens sidste blade finder man en række tilføjelser, der fortæller om dominikanernes virke som prædikanter. Bl.a. en håndskrevet oversigt over de tekststykker, der skulle læses ved messen på givne dage.

Håndskriftets originale indbinding er gået tabt, og det nuværende bind er tilkommet i senmiddelalderen i 1400-tallet. En senere note på latin, der er tilføjet under Broder Knuds, fortæller, at bogen i 1514 blev solgt til Paulus Moller fra Slesvig. Den danske oversættelse af noten lyder: "Denne Bibel købte jeg Paulus Moller fra/i Slesvig i Prædikanternes kloster år 1514, 14. juni".

Det antages, at håndskriftet indtil sent 1700-tal befandt sig i Slesvig, hvorefter det dukkede op i England. Her har det bl.a. tilhørt forfatteren John Ruskin (1819-1900), der har indsat sit ekslibris på bindets inderside. Senere har det tilhørt håndskriftsamleren Alfred Chester Beatty (1875-1968) i Dublin. Bogen blev udbudt på auktion i 1969.

Det Kongelige Bibliotek, hvor håndskriftet i dag opbevares, generhvervede det til Danmark i 2001, efter at det blev sat til salg af et antikvariat i Hamborg i Tyskland.

Eksterne link og kildehenvisninger 
 Skatte i Det Kongelige Bibliotek
 Velux Fonden: Årsskrift 2001 
 Aktuelt fra Håndskriftafdelingen: November 2001
 Haderslev Museum: Årsberetning 2003 

Bibeludgaver
Hellige skrifter
Avicii Arena

Avicii Arena (,tidligere Stockholm Globe Arena og Ericsson Globe) er en arena i bydelen Johanneshov i Stockholm. Den blev indviet d. 19. februar 1989.

Den kuglerunde bygning måler 110 meter i diameter og er 85 meter høj, og er bygget i stål, beton og glas. Konstruktionen bæres af 48 bøjede stålpiller. Bygningen og området omkring er tegnet af Berg Arkitektkontor AB.

Det maksimale spilleområde er 45 x 75 meter med 7.000 tilskuerpladser. Ved ishockeykampe er der plads til ca. 14.000 tilskuere, og ved sceneshow omtrent 16.000 personer. Publikumsrekorden indehaves af Metallica, som havde 16.531 koncertgæster i 2009.

Avicii Arena er Sveriges nationalarena. Der afholdes et stort antal idræts- og musikarrangementer i arenaen. Avicii Arena er også (sammen med Johanneshovs Isstadion) en af to hjemmebaner for ishockeyholdet Djurgården Hockey.

Finalen i Eurovision Song Contest 2000 blev afholdt i Avicii Arena.

Den 8 juli 2015 offentliggjorde det svenske tv-broadcaster, svt, at Eurovision Song Contest 2016 skal afholdes i Avicii Arena.

Avicii Arena er den hidtil største kugleformede bygning i verden.

19 maj 2021 skiftede Globen navn til Avicii Arena. Ideen blev født, da hyldestkoncerten til Avicii blev afholdt i december 2019.
Avicii Arena vil nu også være et mødested for arbejdet med unges mentale sundhed og fremtid.

Referencer

Eksterne henvisninger 

 

Bygninger, konstruktioner og anlæg i Stockholm
Etableret i 1989
Multiarenaer i Sverige
24Nordjyske

24Nordjyske var en tv-kanal drevet af Nordjyske Medier, der eksisterede fra 2003 og til den blev lukket i 2019.

Den sendte lokale nyheder i en jævnligt opdateret båndsløjfe på ca. 20 minutter. Ideen var således at tv-seeren havde mulighed for at opdatere sig på de seneste lokalnyheder på 20 minutter.

Referencer 

Virksomheder i Aalborg
Tv-kanaler fra Danmark
Nordjyske Medier
Pave Gregor 4.

Gregor 4. var pave 827-844 og blev valgt som efterfølger for Valentin i december 827. Ved samme lejlighed anerkendte han Ludvig den Frommes overherredømme.

Pavens afhængighed af kejseren blev mindre og mindre, fordi der opstod uenighed mellem ham og sønnerne, de senere Lothar 1., Pepin og Ludvig 2. Ved sønnernes oprør mod deres far støttede paven dem og håbede, at hans indblanding ville fremme chancen for fred. Men i stedet førte det til gnidninger mellem de frankiske biskopper og paven. Pavens modsvar var at insistere på, at han var Sankt Peters efterfølger og derfor suveræn overfor kejseren.

En hær fra kejseren og en fra hans sønner mødtes ved Rotfeld ved Colma i sommeren 833. Sønnerne overtalte Gregor 4. til at forhandle med deres far, men paven var blevet narret af Lothar. Ludvig var forladt af sine støtter og måtte overgive sig ydmyget og betingelsesløst. Det er kendt som "Campus Mendacii" (Løgnens slagmark).

Efter overgivelsen blev Ludvig genindsat. Efter hans død prøvede Gregor at mægle i den konflikt, der truede kejserens sønner.

Referencer 
Teksten til den engelsksprogede artikel (hvorfra denne er en oversættelse) kommer delvist fra den niende udgave af en unavngiven encyklopædi fra 1880.

Paver
Trashed, Lost & Strungout

Trashed, Lost & Strungout er en EP fra det finske metalband Children of Bodom der blev udgivet i 2004 gennem Spinefarm Records. Til forskel fra de fleste EPer var denne udgivet på CD og DVD. CDen indeholder tre andre sangen og DVDen indeholder singlen og ni andre sange. Nummeret har også været med på Children of Bodoms nyeste album Are You Dead Yet?.

Numre (single) 
 "Trashed, Lost & Strungout" – 4:02
 "She Is Beautiful (Andrew W.K. cover)" – 3:26

Numre (EP) 
 "Trashed, Lost & Strungout" – 4:02
 "Knuckleduster" – 3:29
 "Bed of Nails (Alice Cooper cover)" – 3:56
 "She Is Beautiful (Andrew W.K. cover)" – 3:26

Den forbedrede indeholder

 "Trashed, Lost & Strungout" Video
 "Trashed And Lost In Helsinki – Children Of Bodoms Night Out" Video

Numre (DVD) 
 "Trashed, Lost & Strungout" Musikvideo
 "Knuckleduster"
 "Bed Of Nails (Alice Cooper cover)"
 "She Is Beautiful (Andrew W.K. cover)"
 Andrew W.K. Greets Children of Bodom
 "Angels Don't Kill (Remix)"
 "Trashed And Lost In Helsinki – Children Of Bodom's Night Out"
 "Sixpounder" Musikvideo
 "Downfall" live ved Tuska
 "Everytime I Die" live ved Tuska

Musikere 
 Alexi Laiho – Lead Guitar og Vokal
 Roope Latvala – Rytmeguitar
 Janne Wirman – Keyboard
 Henkka Seppälä – Bas og bagvokal
 Jaska Raatikainen – Trommer

Children of Bodom-album
International 2.4 Metre

International 2.4 Metre, i daglig tale 2.4mR eller Mini 12-meter, er en kølbåd designet af svenskeren Peter Norlin. Med sin udbredelse fra Stockholm i 1980'erne er den blevet en af Skandinaviens mest udbredte klasser.

Årsagen til kaldenavnet Mini 12-Meter er, at båden er en miniatureudgave 12-meteren, der bruges bl.a. ved America's Cup. Efter den første 2.4mR blev bygget, blev det hurtigt klart, at båden var yderst velsejlende. Derfor blomstrede klassen snart.

En 2.4 mR sejles kun af 1 person. Alle trimsnore og hal kan nås fra skipperens position siddende i båden. Den er ikke særlig vægtfølsom, og derfor er det udelukkende taktik og trim, der afgør, hvem der vinder en kapsejlads. Dermed er båden yderst velegnet til handicapsejlads. Bl.a. bruges den ved de Paralympiske Lege.

Båden bliver ikke blot sejlet af personer med handicap, men i høj grad også af andre, der f.eks. har haft problemer med at samle en fast besætning til en større kølbåd. Desuden er prisniveauet for en 2.4 mR forholdsvis lavt – ca. 35.000 for en god, men brugt båd.

Eksterne henvisninger 

 2.4 mR Danmark 
 International 2.4 Metre Class

Kølbåde
Midsommervisen

"Midsommervisen" er det populære navn for visen "Vi elsker vort land", skrevet af Holger Drachmann i 1885. Melodien er skrevet af Peter Erasmus Lange-Müller, også i 1885. Sangen blev skrevet til eventyrspillet Der var engang, som blev opsat på Det Kongelige Teater i 1887. Visen dukker op i eventyrspillets sidste akt, hvor en jæger synger den i anledning af den danske prins' bryllup.

De første tre vers er siden starten af det 20. århundrede blevet sunget ved fejringen af Sankthans ved midsommer, 23. juni.

Shu-bi-dua udgav i 1980 en version af sangen, kaldet Midsommersangen, på albummet Shu-bi-dua 7, hvor gruppen havde skrevet en mere sangbar melodi til Drachmanns tekst. Denne udgave synges ofte i stedet for den oprindelige.

Eksterne kilder/henvisninger 
 
 Artikel på Det Kongelige Biblioteks hjemmeside
 Artikel fra Kristeligt Dagblad

Viser
Højtider
Shu-bi-dua
Kulturkanonen
Højskolesangbogen
DTF travel

DTF travel (Dansk Total Ferie) blev grundlagt i 1991 af Marianne og Bent Jørgensen i Hjørring. Virksomhedens idé var at sælge kør-selv-rejser til lave priser. 

I 1994 oprettedes den tyske afdeling, DTF travel GmbH, i Flensborg. I 2002 gik DTF travel online med salg hotelferier, vinterferier, sommerferier, weekend-/miniferier m.m. via hjemmesiden. Dette fulgte til etableringen af DTF Club Plus, der nu er Nordens største rejseklub. I dag sælger DTF travel kør-selv-rejser, pakkerejser og flyrejser på det danske, svenske, norske og tyske feriemarked.

I 2007 opkøbte DTF travel rejsebureauet Best Travel. 

7 år i træk har Børsen kåret DTF travel til Gazelle- og vækstvirksomhed.

I 2010 blev DTF Group solgt til det svenske online rejsebureau Sembo.

DTF travel har siden 2011 indgået i Stena Line Travel Group sammen med Sembo, Best Travel, nemrejse.dk, flygbiljetter.se og FeriDe Reisen.

Eksterne henvisninger 

 dtf-travel.dk
Rejsebureauer i Danmark
Nehemias' Bog

Nehemias' Bog er en bog i den hebraiske bibel og i Det Gamle Testamente. Historisk anses bogen for at være fortsættelsen af Ezras Bog og bliver nogle gange omtalt som Anden Ezras Bog.

Bogen indeholder fire hoveddele:

 Neh 1-7: Beretningen om genopbygningen af Jerusalems bymur og en liste med navne på dem, der var vendt tilbage fra Babylon.
 Neh 8-10: Beretningen om gudsdyrkelsens tilstand iblandt jøderne på dette tidspunkt.
 Neh 11-12,26: Forøgelsen af indbyggerantallet i Jerusalem; folketællingen af den mandlige del af indbyggerne og navnene på lederne, præsterne og levitterne.
 Neh 12,27-13: Færdiggørelsen af bymuren, fastsættelse af tempelpraksis og refomerne under Nehemias.

Forfatter og datering 
Traditionelt anses Nehemias for at være bogens forfatter, hvilket mange teologer er uenige i. Dele af bogen er skrevet i første person (kap 1-7; 12,27-48 og 13); men der er også dele af bogen, hvor Nehemias omtales i tredje person (kap 8-10). Nogle teologer foreslår, at disse afsnit er skrevet af Ezra, og at Nehemias derefter har samlet disse og sine egne afsnit i ét værk. Nogle mener, at hele eller dele af værket er af en senere oprindelse.

Noter 

Bøger i Det Gamle Testamente
Just My Luck

Just My Luck er en amerikansk ungdomsfilm fra 2006. Det er en romantisk komedie om held og uheld.

Medvirkende
 Lindsay Lohan
 Chris Pine
 Tom Fletcher
 Danny Jones
 Harry Judd
 Dougie Poynter
 Faizon Love
 Missi Pyle
 Bree Turner
 Samaire Armstrong.

Eksterne henvisninger
 
Filmens hjemmeside 

Amerikanske film fra 2006
Komediefilm fra USA
Ungdomsfilm fra USA
Engelsksprogede film